54 
o. a.) have Hjulorganet anderledes bygget end de andre Arter af 
samme Slægt, som ikke ere Planktonorganismer; Hjulskiven har 
ringere Beklædning med Fimrehaar, og Ciliekransen er skarpere 
markeret. 
Det maa ved Undersøgelserne over Rotiferernes Bevægelse 
erindres, at man aldrig fra Bevægelsesorganets Bygning direkte 
kan slutte sig til Bevægelseshastigheden; andre Forhold kunne her 
gøre deres Indflydelse gældende og modarbejde og omforme de op¬ 
rindelige. Saaledes skulde man vente, at Asplanchnerne paa 
Grund af Hjulorganets Bygning maatte være i Stand til at foretage 
et langt større Antal Rotationer og opnaa en større Hastighed end 
Mcigistocerca capuzina. Jeg har imidlertid her kunnet paavise, at 
netop det omvendte ikke desto mindre er Tilfældet. Hjulorganets 
Radius er nemlig hos Hanner, unge Hunner og udvoksne Hunner 
omtrent lige stor, men de udvoksne Hunner, særlig hos Asplanchna 
priodonta, ere ofte dobbelt saa store som de nyfødte; skønt Hjul¬ 
skivens Radius er den samme, bevæge de unge Hunner og Hannerne 
sig dog dobbelt saa hurtigt som de fuldvoksne Dyr, vistnok fordi 
Hjulorganet ikke er i Stand til at sætte det store Legeme i en 
saa hastig roterende Bevægelse. Ligeledes indskrænkes Rotations¬ 
evnen i høj Grad hos Hunner, der bære et stort Antal partheno- 
genetiske Æg. 
De Studier, der ligge til Grund for den ovenfor givne Frem¬ 
stilling af Hjulorganets Bygning hos Rotifererne, ere næsten ude¬ 
lukkende anstillede paa levende Dyr; saa vidt muligt har jeg undladt 
at bruge Bedøvningsvædsker; allerede Cosmovici 1 ) (pag. 70) har 
med Rette henledt Opmærksomheden paa det farlige i overdreven Brug 
af disse; de bedste og paalideligste Resultater faar man ved samtidig 
at anbringe et større Antal af de Hjuldyr, man vil undersøge, under 
Dækglasset og langsomt lade Vandet fordampe; der vil da komme 
et Tidspunkt, hvor Dyrene tvinges til at ligge stille, skønt Hjul- 
J ) Rotiferes, organisation et Faune de la Roumanie. Le Naturaliste. • 
T.14. 1892. 
